शीर्षक: सुशांत सिंह राजपूतच्या 50 स्वप्नांची डायरी : काही स्वप्नं राहिली कायमचीच अधुरी...\nवरील काल्पनिक लेखाचे शीर्षक दिल्यास, लेखाची कल्पना करा.\n
त्याच्या आयुष्याची दोरी मात्र आता तुटून गेलीये. बॉलीवूड अभिनेता सुशांत सिंह राजपूत आज आपल्यात नाहीये. 34 वर्षीय सुशांत रविवारी (14 जून) आपल्या घरी मृत आढळून आला. त्याने आत्महत्या केल्याचं सांगितलं जातंय. पण याचं कारण कुणालाच माहीत नाहीये.

छोट्या पडद्यापासून आपल्या कारकिर्दीची सुरुवात करणाऱ्या सुशांतची अनेक मोठी स्वप्नं होती. याच स्वप्नांचा पाठलाग करत तो सिनेमा क्षेत्रात आला होता. 

सुशांत सिंह राजपूतने 'काय पो छे' चित्रपटातून आपल्या चित्रपट कारकिर्दीची सुरुवात केली. नंतर तो एम. एस. धोनी, पीके, केदारनाथ आणि छिछोरेसह इतर चित्रपटांमध्ये दिसला होता. 

सुशांत सिंह राजपूतचा चाहता वर्ग मोठा होता. त्याच्या मृत्यूची बातमी कळाल्यानंतर सोशल मीडियावर भावनिक प्रतिक्रिया उमटताना दिसत आहेत. 

हिंदी सिनेमात स्वकर्तृत्वावर पुढे येत असलेल्या या अभिनेत्याच्या अचानक जाण्यानं लोकांना धक्का बसलाय.

त्याने पाहिलेली अनेक स्वप्नं स्वप्नं हळूहळू पूर्ण होतच होती. पण अशीही काही स्वप्नं आहेत, जी आता कधीच पूर्ण होऊ शकणार नाहीत.

सुशांत सिंह राजपूतने आपल्या या स्वप्नांची यादी बनवून ठेवली होती. याबद्दल त्याने ट्विटरवर लिहिलं होतं.  त्याची ही आगळीवेगळी स्वप्नं कोणती, ते आपण आपण जाणून घेणार आहोत... 

'My 50 dreams & counting! 1,2,3...'

सुशांत सिंह राजपूतने 14 सप्टेंबर 2019 ला आपल्या स्वप्नांचं पहिलं पान शेअर केलं होतं. याचं शीर्षक होतं 'My 50 dreams & counting! 123...'

सुशांतचं पहिलं स्वप्न उडायचं होतं. म्हणजेच त्याला विमान उडवणं शिकायचं होतं. 

दुसरं स्वप्न होतं आयर्नमॅन ट्रायथलॉनची तयारी करणं. 

ट्रायथलॉन ही एक एकदिवसीय स्पर्धा असते. यामध्ये स्पर्धकाला 3.8 किमी पोहणे, 180.2 किमी सायकलिंग आणि 42.2 किमी धावणे हे खेळप्रकार ठराविक वेळेत पूर्ण करायचे असतात. या स्पर्धेत जिंकणाऱ्या स्पर्धकाला 'आयर्नमॅन' संबोधलं जातं. 2015 मध्ये मॉडेल मिलिंद सोमणनं ही स्पर्धा जिंकल्याचं तुम्हाला आठवत असेल. 

तिसरं स्वप्न ऐकून तुम्हाला कदाचित त्याच्या धोनी चित्रपटाची आठवण येईल. 

या चित्रपटात भारतीय क्रिकेट संघाचा माजी कर्णधार महेंद्र सिंह धोनीची भूमिका निभावणाऱ्या सुशांतला डाव्या हाताने क्रिकेट मॅच खेळायची होती. 

सुशांतचं चौथं स्वप्न होतं मॉर्स कोड शिकणं. ही एक प्रकारची भाषा आहे. तुम्ही यावर्षीचा ऑस्कर पुरस्कार जिंकलेला पॅरासाईट चित्रपट पाहिलाय का? यामध्ये वडील...